
	                                                               Parlamentul României

                                                  Camera Deputaţilor


	               COMISIA JURIDICĂ,

     DE DISCIPLINĂ ŞI IMUNITĂŢI
                Nr. 31/1022/18.09.2011

	                              COMISIA PENTRU BUGET,       
                                      FINANŢE ŞI BĂNCI
      Nr. 22/586/19.12.2011
                                      PL.x 663/2010/2011
                                         


Raport Comun 

asupra Cererii de reexaminare
a Legii pentru modificarea alin.(1) al art.11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente
           În conformitate cu prevederile art. 135 din Regulamentul Camerei Deputaţilor, republicat, cu modificările ulterioare, Comisia juridică de disciplină şi imunităţi şi Comisia pentru buget, finanţe şi bănci au fost sesizate cu reexaminarea Legii pentru modificarea alin.(1) al art.11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, trimisă cu adresa nr. PL.x 663 din 14 septembrie 2011 şi înregistrată sub nr. 31/1022 din 15 septembrie 2011, respectiv 22/586 din 14 septembrie 2011.
          Această  lege, adoptată de Camera Deputaţilor şi de Senat, cu respectarea prevederilor art. 75 şi ale art. 76 alin. (2) din Constituţia României, republicată, a fost transmisă, spre promulgare, Preşedintelui României la data de 31 mai 2011.      

            Legea trimisă la promulgare are ca obiect de reglementare modificarea termenului prevăzut la teza a doua a alin. (l) al art.11 al Capitolului II din Titlul VII al Legii nr.247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, în scopul finalizării procedurilor de admitere la tranzacţionare în sisteme de tranzacţionare administrate de Bursa de Valori Bucureşti - S.A. a acţiunilor societăţilor/companiilor naţionale la care Fondul Proprietatea S.A. deţine pachete de acţiuni, proceduri demarate deja de către Ministerul Transporturilor şi Infrastructurii, precum şi a măsurilor pentru pregătirea şi derularea ofertelor publice secundare de vânzare de acţiuni. Actul normativ trimis spre promulgare modifică termenul propus iniţial de 31 decembrie 2012, termen până la care trebuie să se finalizare admiterea la tranzacţionare a acţiunilor societăţilor/companiilor naţionale şi fixează un nou termen de 31 decembrie 2014. 

              În conformitate cu dispoziţiile art. 77 alin. (2) din Constituţia României, republicată, Preşedintele României a formulat cererea de reexaminare asupra legii transmisă spre promulgare considerând oportun finalizarea în cel mai scurt timp a procedurilor pentru admiterea la tranzacţionare la Bursa de Valori Bucureşti a companiilor din portofoliul „Fondul Proprietatea" în care statul român este acţionar majoritar întrucât acest lucru va contribui în mod semnificativ la creşterea preţului acţiunilor „Fondul Proprietatea", oferind statului român resursele necesare pentru acoperirea cererilor de despăgubire pentru cât mai mulţi foşti proprietari care şi-au pierdut proprietăţile în perioada comunistă. Totodată, privatizarea participaţiilor statului român prin intermediul Bursei de Valori asigură gradul de transparenţă necesar atât procesului de privatizare, cât şi al actului de administrare.
            Senatul, în calitate de primă Cameră sesizată, a reexaminat Legea pentru modificarea alin.(1) al art.11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente , în şedinţa din 7 septembrie 2011, respingând obiecţiunile cuprinse in Cererea de reexaminare.
        În conformitate cu prevederile art. 61, 63 şi 135  din Regulamentul Camerei Deputaţilor, republicat, membrii Comisiei juridice de disciplină şi imunităţi şi membrii Comisiei pentru buget finanţe şi bănci au reexaminat, în raport de solicitările formulate în cererea de reexaminare, legea pentru modificarea alin.(1) al art.11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, în şedinţa din 19 decembrie 2011.
                Din numărul total de 23 de membri ai Comisiei juridice, de disciplină şi imunităţi au participat la dezbateri 18 deputaţi, iar din numărul total de 33 de membri ai Comisiei pentru buget, finanţe şi bănci, au participat la dezbateri 18 deputaţi.
                La dezbateri a participat, în calitate de invitat, domnul Eusebiu Pistru, secretar de stat în cadrul Ministerului Transporturilor şi Infrastructurii, care a susţinut necesitatea menţinerii termenului iniţial prevăzut de proiectul de lege, respectiv 31 decembrie 2012.       

                În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi, să admită cererea de reexaminare si sa propună plenului Camerei Deputaţilor adoptarea Legii pentru modificarea alin.(1) al art.11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, cu amendamentele admise redate în anexă.
          În raport cu obiectul şi conţinutul său, legea face parte din categoria legilor ordinare.
                  PREŞEDINTE,


                                                                       PREŞEDINTE,

                  Daniel BUDA                                                                                                    Maria Eugenia BARNA
                   SECRETAR,                                                                                                          SECRETAR,
          Gabriel ANDRONACHE                                                                                                Nicolae BUD
ANEXA


                                                                              Amendamente admise

	Nr. crt.
	       Text în vigoare
	Legea adoptată de Parlament şi trimisă la promulgare 
	Textul adoptat de Senat în urma reexaminării
	           Amendamente

 (autorul amendamentului)
	   Motivare

	1.
	   ​​​​​​​​​

      –––––––––––––––
	  Lege pentru modificarea alin. ( l ) al art. 11 al Capitolului II din Titlul VII al Legii nr.247/2005 privind reforma în domeniile proprietăţii şi justiţiei, precum şi unele măsuri adiacente
	Lege pentru modificarea alin. 
( l ) al art. 11 al Capitolului II din Titlul VII al Legii nr.247/2005 privind reforma în domeniile proprietăţii şi justiţiei, precum şi unele măsuri adiacente
	              Nemodificat
	

	2.
	Art. 11   (1) Entităţile menţionate la art. 9 alin. (1) au obligaţia ca până la data de 30 septembrie 2007 să iniţieze procedurile legale necesare pentru derularea de oferte publice iniţiale sau secundare de vânzare pentru pachete de acţiuni de minim de 5% emise de societăţile comerciale, societăţile naţionale şi companiile naţionale prevăzute în anexă, în vederea admiterii acţiunilor acestora la tranzacţionare în sisteme de tranzacţionare administrate de S.C. Bursa de Valori Bucureşti - S.A. Procedurile de admitere la tranzacţionare vor fi finalizate cel târziu la 31 decembrie 2008.
	Articol unic - Alineatul (1) al articolului 11 al Capitolului II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările şi completările ulterioare, se modifică şi va avea următorul cuprins: 
1. Art. 11 (1) Entităţile menţionate la art.9 alin.(l) au obligaţia ca până la data de 30 septembrie 2007 să iniţieze proceduri legale necesare pentru derularea de oferte publice iniţiale sau secundare de vânzare pentru pachete de acţiuni de minim de 5% emise de societăţile comerciale, societăţile naţionale şi companiile naţionale prevăzute în anexă, în vederea admiterii acţiunilor acestora la tranzacţionarea în sisteme de tranzacţionare de S.C. Bursa de Valori Bucureşti - S.A. Procedurile de admitere la tranzacţionare vor fi finalizate cel târziu la 31 decembrie 2014."
	Articol unic - Alineatul (1) al articolului 11 al Capitolului II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările şi completările ulterioare, se modifică şi va avea următorul cuprins: 

 Art. 11. - (1) Entităţile menţionate la art.9 alin.(l) au obligaţia ca până la data de 30 septembrie 2007 să iniţieze proceduri legale necesare pentru derularea de oferte publice iniţiale sau secundare de vânzare pentru pachete de acţiuni de minim de 5% emise de societăţile comerciale, societăţile naţionale şi companiile naţionale prevăzute în anexă, în vederea admiterii acţiunilor acestora la tranzacţionarea în sisteme de tranzacţionare de S.C. Bursa de Valori Bucureşti - S.A. Procedurile de admitere la tranzacţionare vor fi finalizate cel târziu la 31 decembrie 2014."


	           Nemodificat

Art. 11. - (1) Entităţile menţionate la art.9 alin.(l) au obligaţia ca până la data de 30 septembrie 2007 să iniţieze proceduri legale necesare pentru derularea de oferte publice iniţiale sau secundare de vânzare pentru pachete de acţiuni de minim de 5% emise de societăţile comerciale, societăţile naţionale şi companiile naţionale prevăzute în anexă, în vederea admiterii acţiunilor acestora la tranzacţionarea în sisteme de tranzacţionare de S.C. Bursa de Valori Bucureşti - S.A. Procedurile de admitere la tranzacţionare vor fi finalizate cel târziu la 31 decembrie 2012."
Autor: Comisia juridică, de disciplină şi imunităţi şi Comisia pentru buget, finanţe şi bănci.
	Se consideră oportun finalizarea în cel mai scurt timp a procedurilor pentru admiterea la tranzacţionare la Bursa de Valori Bucureşti a companiilor din portofoliul „Fondul Proprietatea" în care statul român este acţionar majoritar întrucât acest lucru va contribui în mod semnificativ la creşterea preţului acţiunilor „Fondul Proprietatea", oferind statului român resursele necesare pentru acoperirea cererilor de despăgubire pentru cât mai mulţi foşti proprietari care şi-au pierdut proprietăţile în perioada comunistă. Totodată, privatizarea participaţiilor statului român prin intermediul Bursei de Valori asigură gradul de transparenţă necesar atât procesului de privatizare, cât şi al actului de administrare.

